МОУ«СОШ»п.Аджером.

Ме быть локта…

Уджсö вöчис : Аджером шöр школаын 8-öд класса

 велöдчысь – Кутькина Анастасия.

Веськöдлысь – Каракчиева Зинаида Ивановна,

коми кыв да литература велöдысь.

п.Аджером 2015 год.

Ассьым **уджöс сиа** коми кывбуралысь А.П.Размысловлы. Мöвпала ,мый **талунъя кадö** тайö зэв колана удж. Öти-кö, 2015-öд воын поэтлысь кутам пасйыны 100 вося тшупöда пас. Мöд-кö, 70 во Ыджыд вермöмлы. Ай му вöсна Ыджыд косьын А.Размыслов пуктiс ассьыс юрсö.

**Уджлöн могыс**: Петкöдлыны А.П.Размысловлысь фронтöвöй туйсö, сылöн Ыджыд война вылö видзöдласъяссö.

Медым пöртны олöмö тайö могсö, сувтöдi татшöм **задачаяс:**

* Содтыны тöдöмлунъяс Ай му вöсна кось йылысь.
* Литератураысь, газет-журналысь, интернетысь корсьны юöръяс А.П.Размыслов йылысь.
* Вöчны кывкöртöдъяс корсьöм юöръяс кузя.
* Вöчны презентация «Ме быть локта..»

Вöдитчи **татшöм методъясöн**: юöръяс чукöртöм, кывкöртöдъяс вöчöм, презентация вöчöм.

**Гижис поэт гортас…
Гижис миянлы**

Таланта коми поэт Ананий Размысловлӧн петалiс «Медводза любовь» кывбура ӧти сборник. Гижысьӧс торкис Великӧй Отечественнӧй война, мый заводитчӧм бӧрын зэв регыд мысти- июль 7 лунӧ- А.Размысловӧс босьтiсны армияӧ. Артмис сiдз, мый сылӧн олӧмын медбӧръя гижӧдъясӧн лоисны фронт вывсянь письмӧяс, кодъясӧс сiйӧ мӧдӧдлiс мам-батьыслы, Лина чойыслы да ёртыслы, поэт Ф.Щербаковлы.

Найӧс лыддигӧн ӧнi бытьӧ выльысь кылан сылысь сёрнисӧ, сэкия сьӧкыд кад йылысь висьтсӧ. Син водзын сувтӧ воинлӧн туйыс, а строкаясыс вӧрзьӧдӧны миянлысь сьӧлӧм.

Медводдза тӧлысьясас пасйывлiс война йылысь видзӧдласъяссӧ. Колӧ тӧдчӧдны, сылӧн эз вӧвӧ «урапатриочискӧй» да «шапкозакидательскӧй» сямыс. Сiйӧ лыддис,ӧнi пӧ кад веськӧдны враглы став лӧглун Рӧдиналы вӧчӧм лёксьыс, кар-сикт пежалӧмысь, йӧз вылын некор на кывлытӧм смекайтчӧмысь да издевайтчӧмысь. Тӧдчӧдлiс, мый тайӧ тышыс лоӧ вывтi сьӧкыд да кузь.

Октябрын сiйӧ гижыс батьыслы, мый фронт вылын сьӧкыд. Водзын пӧ миян кузь да чорыд тыш, кодi кыссяс гашкӧ, оз ӧти во, став тайӧ кадсӧ миянлы ковмас овны торйӧн.

А 1942 вося январын аслас ёртлы- Фёдор Щербаковлы письмӧын поэт нӧшта гижис, кутшӧм сьӧкыд лоас Отечественнӧй войнаын: «Неважӧн мен удайтчис мӧдысь лыддьыны А.Барбюслысь «Огонь». Тайӧ збыльысь шемӧсмӧдана книга первойа империалистическӧй война кадысь. Сiйӧс лыддьысь вермас война вылӧ ветлытӧг тӧдмавны фронтлысь, мортлысь збыль чужӧмсӧ… но ӧнiя война 30 пӧв страшнӧйджык, мый вӧлi сэки… Ставсӧ тайӧс ковмас кыскыны ас вывтi миянлы ӧнi…»

Ананий Размыслов кыдз позьӧ стӧчджыка юӧртӧ служба йывсьыс: кутшӧм местаын сiйӧ, кутшӧм могъяс, кыдз пӧртӧ найӧс олӧмӧ. Гижлiс Ф.Щербаковлы 1942 вося январь шӧрын: «Кыдз тэныд, гашкӧ, тӧдса нин, ме декабрь тӧлысьӧдз пыр служiты обороннӧй укреплениеяс стрӧитӧм кузя(тылын)».

Но регыд мысти А.Размысловӧс мӧдӧдiсны велӧдчины Архангельскӧ, а сэсся Солнечногорск карӧ велӧдчины «Выстрел» курсъяс вылӧ, кӧнi дасьтiсны тайӧ пöрйӧ снайперскӧй командаясса командиръясӧс. 1942 вося июнь помын поэтӧс мӧдӧдiсны Рытыввыв фронт вылӧ.,

Фронт вылас мунiгӧн Ананийлы удайтчис зэв бура колльӧдны ӧти гожся лун. Та йылысь сiйӧ гижыс мамыслы: «… талун лунтыр шойччим ӧти деревняын, кодi фронтсянь некымын километр сайын. Туй бӧрын сюрис зэв бур шойччӧг. Нинӧм вӧчигмоз со гижи кывбур **Мишалы**. Ме кора гижны Мишаӧс, кажитчас оз силы менам кывбур, кодӧс гижи орудиеяс лыйсьӧм шы улӧ, самолётъяс жургӧм шы улӧ…». Тайӧ ӧнi паськыда тӧдса гижӧдыс бöрынджык кутiс шусьыны «Воклы».Поэт олӧмын лоис медбӧръя кывбурӧн.

Кывбурын Размыслов казьтылö чужан сиктсö,мамсö, челядьдырсö. Кывбурысь кылам Ыджыд Победаö эскöм, бöр локны кöсйысьöм.

 Кык тӧлысь мысти кымын лейтенант Размысловӧс вуджӧдiсны 1176 стрелкӧвӧй полкӧ бара жӧ ротаса камандирӧн. Полкыс сулалiс сэки Козельск кар дорын, кодi Кулагасянь неылын. Сiйӧ юӧртiс батьыслы, мый оз позь весиг петкӧдчины- местаыс кыдз ки пыдӧс вылын. Сы вӧсна суткинас сӧмын кыкысь видзчысьӧмӧн пӧ петала команднӧй пунктысь позицияяссӧ видзӧдлыны- öтчыд луннас, мӧдысь- войнас. Тылкӧд да мукӧд подразделениекӧд йитчывны луннас он вермы. Фриц пӧ кадысь кадӧ шыблалӧ миян команднӧй пункт вылӧ минаяс, но весьшӧрӧ! Быд лыйӧм вылӧ ми водзӧс мӧдӧдам нёльӧс. Сы вӧсна бӧръя каднас неуна лӧнисджык.

Батальонсӧ фронт вылӧ мӧдӧдӧм бöрын А.Размысловлы сетiсны старшӧй лейтенант звание да индiсны велӧдны снайперъясӧс.

 Декабрь 5 лунӧ юӧртiс открыткаӧн Лина чойыслы: «… неважӧн ме вои асженоров фронт вылӧ да лунысь-лун виччысям косьö пырӧм. Находитчам лунвыв ю дорын, кодӧс ковмас регыд вуджны бойӧн…». А некымын лун мысти бара сылы жӧ юӧртiс, мый некымын лун нин пö олам Дон юшӧрса дi вылын регыдик кежлӧ кодйӧм землянкаясын. Прӧтивникӧдзыс, кодi юлӧн мӧдас берегас, сӧмын 100 метр гӧгӧр… враг дугдывкӧд бомбитӧ да бомбитӧ. А дас лун мысти старшӧй лейтенант ранитчис öти тыш дырйи. Пензенскӧй областьса офицерскӧй госпитальын А.Размыслов куйлiс 1943 вося февраль шӧрӧдз.

Но поэт пыр кольӧ поэтӧн. Госпитальын сiйӧ медводз кӧритӧ асьсӧ сыысь, мый война каднас, збыль вылӧ кӧ, нинӧм эз гиж. Сылы зэв яндзим коми йӧз водзын, мый сы дыра нинӧм эз дасьты печайтатны. Тайӧ зэв омӧльтор.

Госпитальысь бердгӧчӧм бӧрын старшӧй лейтенант вӧлi уна чорыд косьын. Сора медводдза лунӧ Ананий Размыслов гижис Лина чойыслы, кодi сысянь лои медбӧръя юӧрӧн. «… Ас йылысь выльтор: ӧнi ме торъя офицерскӧй батальонын да командуйта быдса отделениеӧн…». Сэсся ассыс адрес юӧртӧм бӧрын содтӧ: «Дыр кӧ письмӧ о зло, тӧд, мый менам бумага абу, а судзӧдны сiйӧс миян условиеясын зэв сьӧкыд…». Тайö вöлi медбöръя письмö.

**Эз во гортас поэт.**

1943 вося сентябрь 30 лунӧ Днепр шуйга берегвывса ӧти зэв чорыд косьын Кременчуг кардорса Большая Кохановка сикт мездiгӧн снаряд осколок веськалiс старшӧй лейтенантлӧн морӧсӧ да сiйӧ пыр жӧ кулiс. Сiйӧс дзебисны тайӧ сиктса олысьлӧн сад йӧрӧ, а война бӧрын выльысь гуалiсны ыджыд братскӧй гуӧ.

Ӧти письмӧын Ананий Прокопьевич гижлiс: «Удайтчас- ӧ бӧр волыны Коми муӧ, асланым Чернам муӧ, катны параходӧн Коми юӧд, аддзывны коми парма- вӧрӧс, рыт кольыны коми ныв-зонкӧд? Удайтчылас- ӧ коркӧ лыддьыны ӧтувъя кытшын ассым медбур кывбур, код йылысь кута на сьӧлӧмын надея? Колӧ пуктыны став вын, медым тайӧ удайтчис».

И, дерт жӧ, вывтi жаль, мый зэв водз орис поэтлӧн том олӧмыс да сылӧн кӧсйӧмъясыс сiдзи и эз збыльмыны.

Серафим Алексеевич Попов, Размысловлöн ёртыс, бöрынджык гижлiс:

Тэнсьыд гу выв мутö босьта киö:

шогöй некор сьöлöмысь оз ям!

Коми мулöн вöлiн тэ бур пиöн,

öнi Украина и Россия –

кисьтöны пöсь синва куим мам.

Кöсъя помавны ассьым сёрниöс Альберт Ванеевлöн «Поэт – солдат» кывбурöн, кодöс сиис А.Размысловлы.

Грозовые свинцовые годы

Над отчизной гремели моей

И ушли в боевые походы

Сотни лучших её сыновей.

«Может, нынче к тебе не приду,

Но вернусь, непременно, вернусь!»

В письмах сына – предвестье победы,

В сердце матери – чуткая грусть.

Никогда он обманщиком не был

После боя, в предсмертном бреду,

Коми сын украинскому небу,

Задыхаясь, мечтал: «Я приду».

Мимо северных сёл теплоходы

Проплывают в назначенный срок…

- Я приду! – К нам несётся сквозь годы.

Он солдат, он приехать не смог!